RDK kan Motata-voorstel verwerpDie Regterlike Dienskommissie (RDK) se hy is by magte, om ŉ voorstel dat ŉ klag van rassisme teen Regter Nkola Motata na ŉ tribunaal verwys word, te verwerp. Volgens ŉ woordvoerder van die RDK Dumisa Ntsebeza het die gedragskomitee hulle voorstel deurgegee dat die klag teen Motata na ŉ tribunaal verwys moet word maar sal die kommissie besluit of hy die voorstel aanvaar. Die burgerregte-organisasie AfriForum het die klag teen Motata aanhangig gemaak nadat hy na bewering rassistiese aanmerkings gemaak het na ŉ motorongeluk in 2007. Motata is in September 2009 skuldig bevind aan dronkbestuur en tot 12 maande tronkstraf gevonnis of ŉ boete van R20 000. Die RDK kon nie bevestig hoe lank dit sal neem om die gedragskomitee se voorstel te bestudeer nie.